
"SPORITOAREA MINȚII" 


Istoria și Acatistul 
unei icoane 

Traducere din limba rusă de 
Preot loan OLEVICI 


Cuvânt inainte 


Propovăduim înțelepciunea ... 
lui Dumnezeu (| Cor. 2, 7) 


În 15/28 august, după calendarul bisericesc, se 
săvârșește prăznuirea icoanei făcătoare de minuni 
a Maicii Domnului "Sporitoarea minții”. 

Icoană cu un astfel de nume neobișnuit se 
întâlnește rar în biserici, totuși în epoca noastră, 
când îndepărtarea de adevăr devine normă de 
viaţă, însemnătatea ei este deosebit de mare. 

lată deja sunt aproape patru secole de când 
creștinii pravoslavnici ruși se adresează către 
această icoană a Maicii Domnului. În Rusia cea de 

până la revoluția comunistă, tot mai mulți părinţi, 
observând la copiii lor slabul intelect sau 
dificultatea în asimilarea inițială a cunoștințelor 
religioase și a științei de carte, s-au adresat cu 
rugăminte către Născătoarea de Dumnezeu să le 
sporească înțelegerea. Și acum mamele iubitoare 
de copii se roagă inaintea icoanei "Sporitoarea 
minții” pentru luminarea minții copiilor lor. 

Această icoană se adresează către fiecare om, 
pentru că inaintea ei aduc rugăciuni pentru 
luminare cu lumina adevărului nu numai copiii și nu 
numai credincioșii, dar și toţi oamenii care rătăcesc 
prin lumea aceasta decăzută. La drept vorbind, nici 
unul dintre oamenii cu gândire sănătoasă nu poate 
afirma sau gândi că mintea îi este total 
îndestulătoare. De aceea, milostivirea 
dumnezeiască și dragostea Preacinstitei ne-au și 
dăruit nouă această icoană, în fața căreia 
credincioșii se adresează către Preasfânta 
Născătoare de Dumnezeu și către Pruncul 
Dumnezeiesc ca la Izvorul înțelepciunii și al 
cunoașterii. 

"Sporitoarea minții” - expresie populară, dar 

care exprimă foarte bine gândurile despre darurile 
Domnului și Preasfintei Sale Maici pentru tot omul 
de minte și înțelepciune, coborâtoare de sus și nu 
de la înțelepciunea cea pământească și trupească. 
În vechime omul era încredințat că înțelepciunea 
trebuie înțeleasă ca fiind plinătatea cunoștinței de 
Dumnezeu (în limitele umanului), prin înțelegerea 
trecutului, prezentului și a celor viitoare ca un dar de 
la Dumnezeu. Despre aceasta scrie și Sfântul 
Apostol Pavel în epistolele Sale: "lar cuvântul meu 
și propovăduirea mea nu stăteau în cuvinte de 
înduplecare ale înțelepciunii omenești, ci în 
adeverirea Duhului și a puterii, pentru ca credința 
voastră să nu fie în ințelepciunea oamenilor, ci în 
puterea lui Dumnezeu. Și înțelepciunea o 
propovăduim la cei desăvârșiți, dar nu 
înțelepciunea acestui veac, nici a stăpânitorilor 
acestui veac, care sunt pieritori, ci propovăduim 
înțelepciunea de taină a lui Dumnezeu, ascunsă, 
pe care Dumnezeu a rânduit-o mai înainte de veci, 
spre slava noastră” (1 Cor. 2, 4-7). Apariţia sa, adică 
a icoanei "Sporitoarea minții, este datorată 

credinței profunde a poporului rus în Preasfânta 
Fecioară ca Mijlocitoare înaintea Domnului și Fiului 
Său și prin care primim bunătățile cele pământești 
și duhovnicești, între care cea mai de căpetenie s-a 
socotit luminarea inimii și a minții prin adevărul cel 
dumnezeiesc. 

S-a păstrat o veche istorisire care lămurește 
proveniența numelui acestei icoane. 

La scurt timp după patriarhul Nicon, trăia în 
Moscova un om binecinstitor. Citise multe cărţi 
bisericești din vremea lui losif, mai pe urmă a 
început să citească cărţi îndreptate de patriarhul 
Nicon. Citind el și din unele, şi din altele, a început 
să se întrebe și să cugete cum o să fie el îndreptăţit 
înaintea lui Dumnezeu; și care cărți trebuie urmate 
de el ca să se mântuiască; mult s-a gândit, dar 
răspuns la întrebare nu a putut afla și astfel s-a 
îmbolnăvit mintal. Când și-a venit în cunoștință, el s- 
a rugatla Maica Domnului să-i redea lui mintea cea 
sănătoasă. După rugăciune, i s-a arătat în vedenie 
Maica Domnului. Ea i-a poruncit să zugrăvească o 
icoană în așa fel cum Ea i-a descoperit-o lui și să se 

roage apoi în faţa ei, șii-a promis că, dacă va implini 
el aceasta întocmai, va fi sănătos. Acest om era de 
fapt pictor. După vedenie și-a venit în fire și i s-a 
limpezit judecata, și atunci el s-a apucat să picteze 
icoana Maicii Domnului. Dar dat fiind faptul că 
vedenia a fost scurtă, el a uitat cum să picteze 
icoana. Atunci din nou s-a rugat Maicii Domnului și 
a continuat să o picteze așa cum î inspira pe el 
Dumnezeu. În acest fel a pictat el icoana pe care a 
denumit-o "Maica Domnului - Sporitoarea minții sau 
Dătătoarea de minte”. 

În vremile din urmă către această icoană 
alergau mulți bolnavi sufletește și o parte dintre ei, 
după credința lor, au primit vindecare de la 
Preasfânta Fecioară. 

Icoana "Sporitoarea minţii" este expresia 
puterii și lucrării Înțelepciunii Dumnezeiești. 
Această icoană mărturisește profunzimea unică a 
Maicii Domnului și întruparea dintr-însa a lui 
Hristos, Puterea Dumnezeiască și Înţelepciunea 
Dumnezeiască (! Cor. 1, 24). În tata ei cer darul 
iubirii Adevărului-Dumnezeu ca fiind Izvorul 

înțelepciunii celei cerești. 

"Fii cu luare aminte: păstrează-ţi mintea!" - cu 
astfel de cuvinte sfântul și dreptul loan de 
Kronstandt exprima chintesenţa învățăturii Sfinţilor 
Părinţi despre "lucrarea minţii”, trezvirea, atenția 
spre sine şi păstrarea minții. Este semnificativ 
faptul că denumirea "Sporitoarea minţii” confirmată 
prin icoana Maicii Domnului în iconografia rusească 
reflectă fundamentul pe care se pune ascelica 
ortodoxă - păstrarea nealterată a minții de rătăcire 
și de gândurile cele pierzătoare. 

Calea sporirii minţii ne arată calea de a deveni 
fii ai lui Dumnezeu, prețioasa transformare a ceea 
ce este trupesc în netrupesc, unirea a ceea ce este 
creat cu ceea ce este necreat, ce s-a făcut văzută 
nouă la Adormirea Preasfintei Născătoare de 
Dumnezeu, Scara lui Iacob, care a unit Cerul cu 
pământul. Și bineințeles nu este altceva decât 
Providența Divină faptul că prăznuirea icoanei 
"Sporitoarea minții” se săvârşeşte în ziua Adormirii 
Preasfintei Stăpâne Născătoare de Dumnezeu! 

Icoana "Sporitoarea minții” nu numai că ne 

ajută să cunoaștem inaltele adevăruri despre 
alcătuirea duhovnicească a omului, dar este și una 
dintre cele mai profunde icoane, care descoperă 
ideea zidirii Locașului cel Dumnezeiesc. 

Maica Domnului ca fiind Casa pe care Și-a zidit- 
o Sieși Înţelepciunea Dumnezeiască - această 
cugetare a intrat pentru totdeauna în inimile și 
conștiința poporului rus, care, în toată vremea, nu 
numai a crezut, dar și cu ochii săi a văzut contribuția 
Maicii Domnului în consolidarea Rusiei cele Sfinte 
în destinul Bisericii Ortodoxe. 

Adresându-ne către icoana Preacinstitei, noi 
ne rugăm ei ca la Ocrotitoarea familiilor creștine, 
binecuvântarea căsniciilor și a vetrei părintești. 

Pelerinii cer Maicii Domnului să le ușureze 
suferința, să-i izbăvească din munci, din boli și 
afecțiuni adesea incurabile. Și nu de puţine ori 
înaintea icoanei sale se săvârșesc minunate 
vindecări. Despre aceasta ne mărturisesc 
convingător ofrandele multe aduse drept mulțumire 
pentru izbăvire din grele suferințe. Dar după cum 
spun cei care nu o dată s-au rugat înaintea icoanei 

făcătoare de minuni, adesea Maica Domnului le dă 
putere și nădejde în purtarea greutății bolilor, 
liniștea inimii, ajutând la înțelegerea 
duhovnicească și primirea bolii ca pe o încercare 
trimisă de sus. Preasfânta Maică a Domnului nostru 
învaţă pe cei în suferință să mulțumească lui 
Dumnezeu pentru boală, trimisă posibil pentru 
păcate și necăinţă, ne ajută să privim cu totul altfel 
la lume șila relația omului cu cei care-l înconjoară. 

În mintea omenească este cuprinsă icoana 
Preasfintei Treimi - minte, cuvânt și duh; sau minte, 
voință și sentiment. Minte-duh este respirația 
dumnezeiască, chipul lui Dumnezeu în om. Minte- 
în suflet, suflet-in trup. Gândurile din minte, prin 
dorința duhului devin cuvinte. Omul este minte 
unită cu carul trupului și petrece pe pământ ca într-o 
școală a cucerniciei (Sfântul Grigorie Palama). 

Mintea omenească este asemănarea primei și 
veșnicei Minţi și are substanța și lucrarea sa sau 
energia (Sfântul Grigorie Palama). 

Omul prin minte are atingere cu nespusa putere 
dumnezeiască, iar cu trupul este înrudit cu 

animalele (Cuviosul Antonie cel Mare). 

Mintea repede se curăță (prin rugăciune și 
gânduri bune), dar repede se și întinează (din 
pricina gândurilor păcătoase), însă inima ajunge la 
despătimire prin multe scârbe (Cuviosul Isaac 
Sirul). 

În minte stă pricina păcatului, însă cuvântul și 
fapta termină aceea ce mintea își imaginează 
(Cuviosul Simion Noul Teolog). 

Minte desăvârșită este aceea care prin credință 
adevărată a celor neadeverite a cunoscut pe Cel 
Necunoscut și și-a făcut o privire generală a tot ce 
este Creaţia Lui și a primit de la Dumnezeu o 
cunoaștere atotcuprinzătoare despre El, despre 
providența Sa și despre Judecata Sa, pe cât este 
îngăduit omului (Cuviosul Maxim Mărturisitorul). 

Mintea omului a suferit de la Adam mari 
schimbări. Prin greșeala lui Adam (păcatul 
strămoșesc), mintea a pierdut sănătatea și 
integritatea și s-a denaturat, iar după dânsa și alte 
puteri sufletești. La omul căzut mintea, dorința și 
sentimentul au primit o orientare către pervertire. 

De aceea el poate să gândească, dar nu gândește 
drept, poate să dorească, dar dorințele sunt 
neințelepte, poate să arate râvnă, dar râvna să fie 
necugetată (ură, mânie, gelozie). lată, aceasta este 
gândirea sa, așa cum gândește și despre ce 
gândește, cum își imaginează și cum și în ce fel 
simte - aceste toate sunt deformate și greșite. 
Vrăjmașul nostru diavolul, cu cursele lui diavolești 
fiind începătorul și cauza primei căderi, se furișează 
în minte și în starea lăuntrică a omului și fără 
încetare o tulbură, ținând-o ca sub un nour 
întunecat, silind-o să facă voia lui, spre pierzarea de 
sine. 

De aceea trebuie să ne rugăm cu osârdie Maicii 
Domnului, care a născut pe Noul Adam, ca să ne 
lumineze mintea și să ne mântuiască sufletele 
noastre. 

Această icoană se află în Rusia, in Catedrala 
Schimbări la Faţă (Spaso-Preobrajensk) din orașul 
Ribinsk, gubernia laroslavului. 

Preotloan OLEVICI, 
Ucraina (Bucovina) 

Rugăciunile începătoare 


Slavă Ție, Dumnezeul nostru, slavă Ție. 

Împărate ceresc, Mângâietorule, Duhul 
adevărului, Care pretutindenea ești și toate le 
plinești; Vistierul bunătăților și Dătătorule de viaţă, 
vino și Te sălășluiește întru noi și ne curățește pe 
noi de toată întinăciunea și mântuiește, Bunule, 
sufletele noastre. 

Sfinte Dumnezeule, Sfinte tare, Sfinte tără de 
moarte, miluiește-ne pe noi (de 3ori). 

Slavă Tatălui și Fiului și Sfântului Duh. 

Și acum și pururea și în vecii vecilor. Amin. 

Preasfântă Treime, miluiește-ne pe noi; 
Doamne, curățește păcatele noastre; Stăpâne, 
iartă fărădelegile noastre; Sfinte, cercetează și 
vindecă neputințele noastre, pentru sfânt numele 
Tău. 

Doamne, miluiește (de 3 ori) 
Slavă ... Și acum... 
Tatăl nostru, Care ești în ceruri, sfințească-se 

numele Tău, vie. Împărăția Ta, facă-se voia Ta, 
precum în cer așa şi pe pământ. Pâinea noastră cea 
de toate zilele dă-ne-o nouă astăzi. Și ne iartă nouă 
greșelile noastre, precum și noi iertăm greșiţilor 
noștri. Și nu ne duce pe noi în ispită, ci ne izbăvește 
decelrău. 

Pentru rugăciunile Sfinţilor Părinților noștri, 
Doamne lisuse Hristoase, Fiul lui Dumnezeu, 
miluiește-ne pe noi. Amin 

Apoi sezic troparele acestea: 

Miluiește-ne pe noi, Doamne, miluiește-ne pe 
noi, că nepricepându-ne de nici un răspuns, 
această rugăciune aducem Ție, ca unui Stăpân, 
noi, păcătoșii robii tăi, miluiește-ne pe noi. 

Slavă.... 

Doamne, miluiește-ne pe noi că întru Tine am 
nădăjduit; nu Te mânia pe noi foarte, nici pomeni 
fărădelegile noastre, ci caută și acum ca un milostiv 
și ne izbăvește pe noi de vrăjmaşii noștri, că Tu ești 
Dumnezeul nostru și noi suntem poporul Tău; toți 
lucrul mâinilor Tale și numele Tău chemăm. 

Şi acum... 

Ușa milostivirii deschide-o nouă, binecuvântată 
Născătoare de Dumnezeu, Fecioară, ca să nu 
pierim cei ce nădăjduim întru tine, ci să ne mântuim 
prin tine din nevoi, că tu ești mântuirea neamului 
creștinesc. 

Apoi: 

Cred întru unul Dumnezeu, Tatăl atoțțiitorul, 
Făcătorul cerului și al pământului, al tuturor celor 
văzute și nevăzute. 

Și întru unul Domn lisus Hristos, Fiul lui 
Dumnezeu, Unul-Născut, Care din Tatăl S-a născut 
mai înainte de toți vecii: Lumină din Lumină, 
Dumnezeu adevărat din Dumnezeu adevărat, 
născut, nu făcut, Cel de o ființă cu Tatăl, prin care 
toate s-au făcut. 

Care pentru noi oamenii 
mântuire S-a pogorât din ceruri 
Duhul Sfânt și din Fecioara Maria și s-a făcut om. 

Și S-a răstignit pentru noi în zilele lui Ponțiu Pilat 
șia pătimitși s-a ingropat. 





i pentru a noastră 

Șia înviata treia zi după Scripturi. 

Și S-a suit la ceruri și șade de-a dreapta Tatălui. 

Și iarăși va să vină cu slavă, să judece viii și 
morții, a Cărui împărăție nu va avea sfârșit. 

Și întru Duhul Sfânt, Domnul de viaţă Făcătorul, 
Care din Tatăl purcede, Cel ce impreună cu Tatăl și 
cu Fiul este închinat și slăvit, Care a grăit prin 
prooroci. 

Întru una, sfântă, sobornicească și 
apostolească Biserică. 

Mărturisesc un Botez spre iertarea păcatelor, 

Aștept invierea morţilor. 

Și viața veacului ce va să fie. Amin. 

Doamne miluiește (de 12 ori). 
Siavă ... Și acum... 

Veniţi să ne închinăm și să cădem la Hristos, 
Împăratul nostru Dumnezeu. 

Veniţi să ne închinăm și să cădem la Însuși 
Hristos, Împăratul și Dumnezeul nostru. 

Veniţi să ne închinăm și să cădem la Însuși 
Hristos, Împăratul și Dumnezeul nostru. 

Psalmul 142 

Doamne, auzi rugăciunea mea, ascultă 
cererea mea, întru credincioșia Ta; auzi-mă, întru 
dreptatea Ta. Să nu intri la judecată cu robul Tău, că 
nimeni din cei vii nu-i drept înaintea Ta. Vrăjmașul 
prigonește sufletul meu și viața mea o calcă în 
picioare: făcutu-m-a să locuiesc în întuneric ca 
morţii cei din veacuri. Mâhnit e duhul în mine, și 
inima mea încremenită înlăuntrul meu. Adusu-mi- 
am aminte de zilele cele demult; cugetat-am la 
toate lucrurile Tale, la faptele mâinilor Tale m-am 
gândit. Tins-am către Tine mâinile mele, sufletul 
meu ca un pământ însetoșat. Degrab auzi-mă, 
Doamne, că a slăbit duhul meu. Nu-ţi intoarce fața 
Ta de la mine, ca să nu mă asemăn celor ce se 
pogoară în mormânt. Fă să aud dimineaţa mila Ta, 
căla Tine mi-e nădejdea. Arată-mi calea pe care voi 
merge, că la Tine am ridicat sufletul meu. Scapă- 
mă de vrăjmașii mei, că la Tine alerg, Doamne. 
Învaţă-mă să fac voia Ta, că Tu ești Dumnezeul 
meu. Duhul Tău cel bun să mă povățuiască la 

pământul dreptății. Pentru numele Tău, Doamne, 
dăruiește-mi viață. Întru dreptatea Ta scoate din 
necaz sufletul meu. Fă bunătate de stârpește pe 
vrăjmașii mei și pierde pe toţi cei ce necăjesc 
sufletul meu, că eu sunt robul Tău. 

Siavă ... Și acum... 

Aliluia, Aliluia, Aliluia, Slavă Ție, Dumnezeule. 
Aliluia, Aliluia, Aliluia, Slavă Ție Dumnezeule. 
Aliluia, Aliluia, Aliluia, Slavă Ție, Dumnezeul 
nostru,Slavă Ție! 

Dumnezeu este Domnul și S-a arătat nouă; 
bine este cuvântat Cel ce vine întru numele 
Domnului (de 3ori). 

Doamne miluiește (de 3 ori). 
Slavă ... Și acum... 


Psalmul 50 
Miluiește-mă, Dumnezeule, după mare mila Ta, 
și după mulțimea indurărilor Tale șterge 
fărădelegea mea și de păcatul meu mă curățește. 
Că fărădelegea mea eu o cunosc și păcatul meu 

înaintea mea este pururea. Ție unuia am greșit și 
rău înaintea Ta am făcut, așa încât drept ești Tu întru 
cuvintele Tale și biruitor când vei judeca Tu. Că iată 
întru fărădelegi m-am zămisiit și în păcate m-a 
născut maica mea. Că iată adevărul ai iubit; cele 
nearătate și cele ascunse ale înțelepciunii Tale mi- 
ai arătat mie. Stropi-mă-vei cu isop, și mă voi curăţi; 
spăla-mă-vei, și mai vârtos decât zăpada mă voi 
albi. Auzului meu vei da bucurie și veselie; bucura- 
se-vor oasele cele smerite. Întoarce fața Ta de către 
păcatele mele, și toate fărădelegile mele șterge-le. 
Inimă curată zidește întru mine. Dumnezeule, și 
duh drept înnoiește întru cele dinlăuntru ale mele. 
Nu mă lepăda de la fața Ta, și Duhul Tău cel Sfânt 
nu-L lua de la mine. Dă-mi mie bucuria mântuirii 
Tale, și cu duh stăpânitor mă întărește. Învăţa-voi 
pe cei fără de lege căile Tale, și cei necredincioși la 
Tine se vor întoarce. Izbăvește-mă de vărsarea de 
sânge, Dumnezeule, Dumnezeul mântuirii mele; 
bucura-se-va limba mea de dreptatea Ta, Doamne, 
buzele mele vei deschide și gura mea va vesti lauda 

Ta. Că de ai fi voit jertfă, Ți-aș fi dat; arderile de tot 
nule vei binevoi. Jertfa lui Dumnezeu: duhul umilit; 
inima înfrântă şi smerită Dumnezeu nu o va urgisi. 
Fă bine, Doamne, întru bunăvoirea Ta, Sionului, și 
să se zidească zidurile Ierusalimului. Atunci vei 
binevoi jertfa dreptății, prinosul și arderile de tot; 
atunci vor pune pe altarul Tău viței. 


Înainte-rugare 

Preasfântă Fecioară! Tu, ceea ce ești Mireasa 
lui Dumnezeu Tatăl și Maica dumnezeiescului Său 
Fiu lisus Hristos! Tu, ceea ce ești Împărăteasa 
îngerilor și mântuirea oamenilor, vădirea celor 
păcătoși și pedepsirea celor depărtaţi de 
Dumnezeu! Miluiește-ne pe noi, cei căzuți în grele 
și mari păcate și neimplinitori ai poruncilor 
dumnezeiești, care am încălcat legământul 
botezului şi multe altele pe care le-am făgăduit să le 
împlinim. Când Sfântul Duh S-a depărtat de la 
regele Saul, atunci frica și tristețea au năvălit 
asupra lui și întunericul deznădejdii și al tristeții 

chinuiau sufletul său. Acum și noi, pentru păcatele 
noastre toate, ne-am lipsit de harul Duhului sfânt. 
Mintea s-a zădărnicit de gândurile cele deșarte, 
uitarea de Dumnezeu a intunecat sufletele noastre 
și acum apasă inima cu tot felul de întristări, scârbe, 
boli, ură, răutate, vrăjmășie, răzbunare, bucurie de 
răul aproapelui și alte păcate. Și neavând bucurie și 
mângâiere, te chemăm pe tine, Maica Domnului 
nostru lisus Hristos, să rogi pe Fiul tău să ne ierte 
nouă toate greșelile şi să ne trimită nouă Duhul cel 
Mângăietor, cum L-a primit EI sfinţilor Săi ucenici și 
apostoli, pentru mângâierea și luminarea lor, ca 
astfel și noi să cântăm ție cu mulțumire cântare: 
Bucură-te, Preasfântă Născătoare de Dumnezeu, 
Sporitoarea minții noastre spre mântuire. Amin. 





Acatistul 
Preasfintei Născătoare de Dumnezeu 
în cinstea icoanei sale 
făcătoare de minuni 
"Sporitoarea minții” 


Condacul 1 

Celei alese dintre toate neamurile, Maicii lui 
Dumnezeu, Împărătesei cerului și a pământului, 
care dă lumii întregi vindecare duhovnicească, 
cântare de mulțumire îi aducem pentru darul 
comorii celei dumnezeiești, icoana sa făcătoare de 
minuni, numită "Sporitoarea minţii”, prin care 
îngăduindu-ne, luminat ne bucurăm și cu dragoste 
strigăm: Bucură-te, Atotmilostivă Stăpână, 
dătătoare de minte și ințelepciune credinciosului 
tău popor. 

Icosul 1 

Îngerul cel mai întăi stătător a fost trimis să zică 
către Curata Fecioară Maria din orașul Nazaret: 
Bucură-te! Însă Preacurata Fecioară, auzind buna 

vestire a Arhanghelului, întru smerenia. inimii 
răspunzând, a zis: lată roaba Domnului. Fie mie 
după cuvântul tău! Şi s-a sălășluit atunci 
Dumnezeu-Cuvântul în pântecele ei. lară noi 
învățându-ne de la Înger, cu umilinţă să-i cântăm 
celei pline de har: 

Bucură-te, ceea ce ești între femei 
binecuvântată; 

Bucură-te, cea cu har de la Dumnezeu 
înzestrată; 

Bucură-te, căci puterea Celui Preainalt te-a 
umbrit; 

Bucură-te, că Duhul Sfânt te-a sfinţit; 

Bucură-te, a Domnului slugă credincioasă; 

Bucură-te, Fecioară de Dumnezeu aleasă; 

Bucură-te, ceea ce ai născut pe Mântuitorul 
lumii; 

Bucură-te, că pe toți ne luminezi fiind Maica 
Luminii; 

Bucură-te, înțelepciune care covârșește mintea 
înțelepților; 

Bucură-te, credincioșilor luminare a gândurilor; 

Bucură-te, a cerului şi a pământului 
Împărătească; 

Bucură-te, căci pe tine toate neamurile vor să te 
fericească; 

Bucură-te, Atotmilostivă Stăpână, dătătoare de 
minte și ințelepciune credinciosului tău popor! 


Condacul al 2-lea 

Văzând Preanevinovata dorința oamenilor nou 
luminaţi, a binecuvântat pe binevestitorul tainelor 
evanghelice, apostolul Luca, să zugrăvească 
preacurat chipul tău și pe care, privindu-l, i-ai zis 
atunci cu glas poruncitor: "Să fie harul și puterea 
mea cu această icoană”. Deci închinându-ne cu 
evlavie înaintea sfintelor tale icoane, cu care ai 
împodobit toată lumea creștină, cu mulțumire 
cântăm lui Dumnezeu pentru tine cântare: Aliluia! 


Icosul al 2-lea 
Descoperind înțelepciunea cea cerească, 
Preacurată Fecioară, ai binevoit să arăţi oamenilor 


2 


credincioși voia lui Dumnezeu ce lucrează și 
dăinuiește în lume, bineplăcută și desăvârșită, și 
care intrece toată mintea. Caută spre noi, 
atotlăudată Născătoare de Dumnezeu, luminează- 
ne cu lumina adevărului, ca o Maică mângâie pe 
robii tăi, povățuiește-ne pe calea dreptății, ca astfel 
rugându-ne să-ți cântăm și ție așa: 

Bucură-te, ceea ce ai născut Puterea și 
Înţelepciunea lui Dumnezeu, pe Hristos Domnul; 

Bucură-te, ceea ce ai unit pe Dumnezeu cu 
omul; 

Bucură-te, ceea ce cu lumina înţelepciunii ești 
sufletelor noastre iluminare negândită; 

Bucură-te, a dumnezeieștii slave încăpere 
negrăită; 

Bucură-te, că pe cei ce cinstesc sfintele icoane 
îsfințești; 

Bucură-te, dătătoare a comorilor duhovnicești; 

Bucură-te, ceea ce sfintelor tale icoane har le 
dăruiești; 

Bucură-te, căci privind la icoanele tale, 
închinare ca ție însăţi primeşti; 

Bucură-te, căci în toată lumea de la sfintele tale 
icoane toţi iau vindecare; 

Bucură-te, ceea ce minților și inimilor noastre la 
cer ești ridicare; 

Bucură-te, căci tot pământul este luminat cu 
razele harului tău; 

Bucură-te, că împărățești de-a pururi cu Fiul tău 
și Dumnezeu; 

Bucură-te, Atotmilostivă Stăpână, dătătoare de 
minte și înțelepciune credinciosului tău popor! 


Condacul al 3-lea 

Puterea harului luminând pe oamenii evlavioși 
care au venit în orașul Nazaret și au aflat acolo casa 
Maicii Domnului, unde Preacurata Fecioară s-a 
născut și a primit buna vestire a Arhanghelului. Și 
aducând casa în pământul Italiei, în orașul Loreto, 
au pus deasupra ei icoana Născătoarei de 
Dumnezeu, făcută din lemn, pe care o înconjoară în 
chip nevăzut puterile ingerești și cu laudă o 
cinstesc, cântând cu bucurie lui Dumnezeu: Aliluia! 

Icosulal 3-lea 

Având milostivire de Maică către neamul 
creștinesc, toate neamurile pământului chemi la 
mântuire, Preacurată, pentru aceasta popoarele de 
diferite limbi și din multe ţări vin la casa ta 
mărturisindu-și păcatele inaintea icoanei tale. Prin 
aceasta s-a preaslăviticoana ta de la răsărit și până 
la apus, iar cei izbăviți de boli și de întristări, sau de 
oameni năpăstuiţi, aduc ție mulțumire strigând: 

Bucură-te, casă pe care Înţelepciunea 
dumnezeiască Sieși Și-a zidit-o; 

Bucură-te, cetatea lui Dumnezeu care din micul 
oraș Nazaret ai provenit; 

Bucură-te, căci casa Domnului ai luminat-o cua 
ta luminare; 

Bucură-te, pruncă decât Sfânta Sfintelor mai 
mare; 

Bucură-te, ceea ce ai venit la Nazaret cu Cel 
mai inainte de veci, Pruncul dumnezeiesc; 

Bucură-te, ceea ce ai slujit tainei mântuirii 
neamului omenesc; 

Bucură-te, scară pe care ne ridicăm la cer de pe 
pământ; 

Bucură-te, a toată lumea minunat 
acoperământ; 

Bucură-te, căci cu credință ne închinăm 
preacuratului tău chip înfățișat; 

Bucură-te, căci de la el primim daruri spre 
mântuirea sufletelor noastre prin harul revărsat; 

Bucură-te, că săvârșești minunat semne prin 
icoanele ale; 

Bucură-te, a neamului creștinesc puternică 
apărătoare; 

Bucură-te, Atotmilostivă Stăpână, dătătoare de 
minte și înțelepciune credinciosului tău popor! 


Condacul al 4-lea 
De furtuna tristeților fiind cuprins un oarecare 
pictor, nedobândind nici un folos de la doctorii 
pământești pentru tulburarea minții sale, atunciis-a 
arătat Maica Domnului bolnavului și i-a poruncit să 
zugrăvească icoana care sfințește casa ei din 

orașul Loreto. Împlinind aceasta, pictorul s-a făcut 
sănătos și din ziua aceea icoana cea nou zugrăvită 
a numit-o "Sporitoarea minţii”, cântând înaintea ei 
cântare de laudă lui Dumnezeu: Aliluia! 


Icosul al 4-lea 

Auzind oamenii din pământul Rusiei despre 
bunăvoința Preasfintei Născătoare de Dumnezeu 
de a le dărui spre bucurie și mângâiere icoana sa 
numită "Sporitoarea minții”, au împodobit bisericile 
și casele lor cu copiile acestei icoane, de la care se 
fac minunate semne și minuni din destul tuturor 
celor care aleargă la ele cu credință și cântă 
Preabinecuvântatei unele ca acestea: 

Bucură-te, ceea ce chipul tău preacinstit spre 
mângâiere și luminare dăruiești; 

Bucură-te, căci prin cinstita ta icoană vindeci 
degrabă bolile sufletești și trupești; 

Bucură-te, căci pământul Rusiei cu 
acoperământul milei tale adumbrești; 

Bucură-te, căci pe cei ce iubesc și cinstesc 

chipul tău de toate nevoile îiizbăvești; 

Bucură-te, căci cu icoanele tale pline de har intri 
în casele noastre în chip nevăzut; 

Bucură-te, căci prin aceasta binecuvântare și 
bucurie ne-ai adus; 

Bucură-te, că pe cei părăsiţi de doctori în 
brațele tale atotputernice îi primești; 

Bucură-te, că celor lipsiţi de minte vindecătoare 
le ești; 

Bucură-te, nădejdea celor deznădăjduiţi; 

Bucură-te, luminare a noastre minţi; 

Bucură-te, oglindă curată a cunoașterii 
adevărului; 

Bucură-te, căci numele tău se fericește de la 
răsărit și până la marginile apusului; 

Bucură-te, Atotmilostivă Stăpână, dătătoare de 
minte și înțelepciune credinciosului tău popor! 


Condacul al 5-lea 
Icoana ta, Maică a Domnului, s-a arătat ca o 
stea cu dumnezeiască mergere, căci țara rusească 

și orașele ei le sfințește; pe cei din întunericul 
necunoștinței î luminează cu lumina cunoștinței de 
Dumnezeu; mintea noastră întunecată de păcate o 
aduce la lumină; pe cei rătăciţi îi povăţuiește pe 
calea împlinirii poruncilor Fiului tău și Dumnezeului 
nostru, Căruia cu mulțumire Îi cântăm: Aliluia! 


Icosul al 5-lea 

Văzând comoara cea dumnezeiască - 
minunata icoană a Maicii Domnului - și alergând la 
ea cu osârdie, primim vindecare de neputințe, 
mângâiere în scârbe, izbăvire din nevoi, pentru 
care cu bucurie cântăm Apărătoarei noastre: 

Bucură-te, căci prin arătarea icoanei tale se 
luminează toată floarea creștinătății; 

Bucură-te, căci în întuneric prin tine a răsărit 
Hristos Dumnezeul nostru, Soarele Dreptăţii; 

Bucură-te, Maică a Luminii celei ințelegătoare, 
care cu harul tău toată lumea ai luminat; 

Bucură-te, căci cu zorile harului ne înțelepțești 
învederat; 


Bucură-te, căci cu lumina ta împrăștii 
întunericul neștiinței; 

Bucură-te, Fecioară, căci prin tine a strălucit 
tuturor lumina cunoștinței; 

Bucură-te, făclie nestinsă care înflăcărezi 
lumina credinței; 

Bucură-te, ceea ce luminezi calea faptelor 
nevoinţei; 

Bucură-te, izvor de sfințenie; 

Bucură-te, Păzitoare tare a noastră la necaz și 
în primejdie; 

Bucură-te, candelă a dumnezeieștii iubiri 
pururea arzătoare; 

Bucură-te, căci prin strălucirea minunilor tale 
ne prevestești nouă primăvara cea mântuitoare; 

Bucură-te, Atotmilostivă Stăpână, dătătoare de 
minte și înțelepciune credinciosului tău popor! 


Condacul al 6-lea 
Toată lumea propovăduiește milele tale, Maica 
Domnului nostru, căci prin orașele și satele 

pământului Rusiei icoana ta "Sporitoarea minţii” 
strălucește cu razele minunilor, luminând sufletele 
noastre cu lumina harului dumnezeiesc, care ne 
îndeamnă a cânta lui Dumnezeu, Celui ce te-a 
proslăvit pe tine: Aliluia! 


Icosul al 6-lea 

Prin icoana ta, Născătoare de Dumnezeu, a 
strălucit lumina mântuirii tuturor celor ce pribegesc 
în întunericul păcatelor și al patimilor, și tuturor celor 
ce se roagă înaintea ei cu credință și cu evlavie lise 
dă grabnic ajutor. Izgonește, Multlăudată, 
întunecarea minții noastre cu lumina ta și dăruiește 
tuturor să vadă Lumina cea adevărată și cu 
dragoste să-ţicânte ție acestea: 

Bucură-te, stea neapusă care pe Soarele 
Dreptăţii L-ai adus acestei lumi; 

Bucură-te, cea care luminează sufletele 
credincioșilor, Maica Adevăratei Lumini; 

Bucură-te, căci spre învățătură harică 
îndrumătoare ești; 

Bucură-te, căci cu acoperământ de lumină 

mintea noastră cea întunecată o adumbrești; 

Bucură-te, zare neinserată care negura 
greșelilor noastre izgonești; 

Bucură-te, cea care de întuneric și de muncile 
cele veșnice ne izbăvești; 

Bucură-te, cea din mrejele vrăjmașului 
eliberare; 

Bucură-te, că nebuniei lumii ești biruitoare; 

Bucură-te, a învățăturilor pierzătoare de suflet 
stârpitoare; 

Bucură-te, a cunoștințelor folositoare de suflet 
dăruitoare; 

Bucură-te, căci cu icoana ta ești nouă 
mângâietoare; 

Bucură-te, căci cu lumina bucuriei ești 
sulletelor noastre înviorare; 

Bucură-te, Atotmilostivă Stăpână, dătătoare de 
minte și înțelepciune credinciosului tău popor! 


Condacul al 7-lea 
Vrând să se mântuiască toată lumea și la 

cunoștința adevărului să vină, Preamilostivul 
Dumnezeu și Ziditorul nostru ne-a dăruit nouă 
icoana Preacuratei Maicii Sale "Sporitoarea minții", 
ca toţi cei ce se vor ruga cu credință înaintea ei să 
dobândească puterea cuvântului, înțelegerea și 
înțelepciunea minţii, ca în liniștea gândurilor 
Împăratului și Dumnezeului nostru să-l cântăm: 
Aliluia! 


Icosul al 7-lea 

Noi și preaslăvite minuni arăţi, Maica lui 
Dumnezeu, oamenilor celor credincioși, prin sfânta 
ta icoană: cu puterea harului lui Hristos pe cei 
întunecați la minte îi luminează, de la nebunie pe 
alții îi întoarce, pe cei slăbiţi îi întărește, și tuturor 
celor care aleargă către icoana ta dătătoare de 
vindecări le dai grabnică vindecare, îndemnându-i 
să-ţi cânte și ție acestea: 

Bucură-te, ceea ce ne scoţi din adândul 
necunoștinței; 

Bucură-te, căci multora ești luminarea minţii; 

Bucură-te, cuvânt de înțelepciune celor care 

cer dăruire; 

Bucură-te, celor fără de gând bun bună 
gândire; 

Bucură-te, izgonitoarea gândurilor păcătoase; 

Bucură-te, înmuierea inimilor celor pietroase; 

Bucură-te, minte către Dumnezeu înălțată; 

Bucură-te, celor fără de înţelepciune minte 
înțeleaptă; 

Bucură-te, a noastră spre evlavie povăţuire; 

Bucură-te, ceea ce ne imbraci în veșnica 
fericire; 

Bucură-te, ceea ce duci rugăciunile 
credincioșilor către Fiul tău și Dumnezeu; 

Bucură-te, că singură, fără încetare, te rogi 
Atotţitorului pentru toți la tronul Său; 

Bucură-te, Atotmilostivă Stăpână, dătătoare de 
minte și înțelepciune credinciosului tău popor! 


Condacul al 8-lea 
Minunat lucru este a vedea cum icoana ta 
zugrăvită pe lemn, Preacurată Născătoare de 

Dumnezeu, Fecioară, izgonește duhurile 
întunericului cu puterea ta cea de Dumnezeu 
dăruită, dând înțelepciune celor ce cad în slăbirea 
minţii și tuturor celor care nu pot lesne învăţa, și pe 
noi, cei ce pierim în păcate, izbăveşte-ne de 
vrăjmașii cei văzuți și nevăzuţi și de întunericul 
necunoștinței, cu lacrimi te rugăm, ca întotdeauna 
să cântăm Mântuitorului și Dumnezeului nostru: 
Aliluia! 





Icosul al 8-lea 
Tot pământul Rusiei este plin, ca și cu niște 
stele de Dumnezeu luminate, de icoanele tale 
făcătoare de minuni, Născătoare de Dumnezeu 
Fecioară, iar printre ele se găsește și această 
icoană a ta "Sporitoarea minţii”, care strălucește cu 
har și încălzește inimile noastre înghețate prin 
semnele milostivirii tale către noi, păcătoșii. Pentru 
aceasta, înaintea chipului celui sfânt plecându-ne 
genunchii, te lăudăm pe tine, Atotcurată Maică a 
noastră, cu astfel de laude: 
Bucură-te, ceea ce prefaci scârbele noastre în 
bucătărie; 

Bucură-te, că săgețile vicleanului, cele aprinse 
și pornite asupra noastră, eștiacoperire; 

Bucură-te, a pruncilor povăţuitoare și 
binecuvântată ocrotitoare; 

Bucură-te, a tinereții păzitoare și înțeleaptă 
călăuzitoare; 

Bucură-te, că acelor copii care nu pot lesne 
învăţa le ești de minte dătătoare; 

Bucură-te, a mrejelor vrăjmașului stricătoare; 

Bucură-te, luminarea minţii celor credincioși; 

Bucură-te, rușinarea celor necredincioși; 

Bucură-te, celor tulburi la minte vindecătoare; 

Bucură-te, căci prin harul care iese de la sfânta 
ta icoană ești demonilor izgonitoare; 

Bucură-te, Maica milostivirii și a îndurării; 

Bucură-te, veșnica noastră nădejde a mântuirii; 

Bucură-te, Atotmilostivă Stăpână, dătătoare de 
minte și înţelepciune credinciosului tău popor! 


Condacul al 9-lea 
Toată firea îngerească îţi slujește ție cu evlavie. 

Împărăteasă a cerului și a pământului, laude îţi 
aduce ție neamul omenesc și cinstește sfânta ta 
icoană pe care ne-ai dăruit-o pentru mângâiere și 
bucurie. Învață-ne, o, Atotbună, cum se cade a mări 
cu vrednicie și a cânta Celui născut din tine, 
Mântuitorului lumii: Aliluia! 


Icosul al 9-lea 

Ritorii cei mult vorbitori nu pot înțelege taina 
slujirii tale neamului creștinesc. Născătoare de 
Dumnezeu, nici nu pot să spună puterea care iese 
de la icoanele tale făcătoare de minuni, pentru 
folosul sufletesc și trupesc al omului. Noi însă, 
ortodocșii, cu lacrimi de bucurie stând inaintea 
sfintei tale icoane, te preaslăvim pe tine, cea plină 
de har, zicând: 

Bucură-te, bucuria îngerilor; 

Bucură-te, închinăciunea Arhanghelilor; 

Bucură-te, ceea ce de heruvimi în văzduh ești 
întâmpinată; 

Bucură-te, ceea ce de Serafimi ești mult 
lăudată; 

Bucură-te, podoabă strălucitoare a Bisericii 
cerești și pământești; 

Bucură-te, cea mai înaltă decât toate puterile 
cerești; 

Bucură-te, a oștilor cerești cinstire; 

Bucură-te, a neamului pământesc mărire; 

Bucură-te, că icoana ta este minţilor noastre 
cele înalte ridicare; 

Bucură-te, către Patria cea Cerească a noastră 
călăuzitoare; 

Bucură-te, căci prin strălucirea sufletului tău tot 
pământul luminezi; 

Bucură-te, căci lângă Crucea Fiului său pe toți 
ne înfiezi; 

Bucură-te, Atotmilostivă Stăpână, dătătoare de 
minte și înțelepciune credinciosului tău popor! 


Condacul al 10-lea 
Vrând să mântuiască lumea de nebunia și 
mândria vrăjmașului, Domnul, Cel iubitor de 
oameni, nâ-a dăruit nouă minunata ta icoană, 

Maica Domnului, înaintea căreia cei tulburaţi cu 
mintea se vindecă, cei stăpâniți de demoni se 
izbăvesc, celor întristaţi în mângfâiere și bucurie le 
întoarce întristarea. Pentru aceasta, slăvind pe 
Dumnezeu, Care ne dă nouă a Sa milă, i mulțumin 
cântând: Aliluia! 


Icosul al 10-lea 

Zid nebiruit și acoperământ fii nouă, 
Preacurată, împotriva năvălirii văzuţilor. și 
nevăzuților vrăjmași, îngrădindu-ne pe noi de orice 
boală și nevoie. Pentru aceasta, înaintea icoanei 
tale "Sporitoarea minții” căzând cu credință în 
vindecarea cu ajutorul tău haric a tuturor 
neputințelor sufletești și trupești, cu bucurie cântăm 
ție acestea: 

Bucură-te, ceea ce ne depărtezi de la căile care 
ducspre pierzare; 

Bucură-te, creștinilor spre spre tot adevărul 
povăţuitoare; 

Bucură-te, duhului mâhnirii și al bolii 
îngrozitoare; 

Bucură-te, duhului înțelepciunii şi al puterii 
dobânditoare; 

Bucură-te, căci cu puterea lui Dumnezeu 
vrăjmașilor ești ruşinare; 

Bucură-te, sfatului necinstitorilor spulberare; 

Bucură-te, celor îndrăciți de sănătate 
dătătoare; 

Bucură-te, tuturor bolilor cumplite 
vindecătoare; 

Bucură-te, că de moartea noastră cea 
duhovnicească ești izbăvitoare; 

Bucură-te, căci cu lacrimile Tale păcatele 
noastre le curățești; 

Bucură-te, căci cu bucurie duhovnicească 
minunat ne imbogățești; 

Bucură-te, căci în veacul ce va să fie de bucurie 
duhovnicească ne învrednicești; 

Bucură-te, Atotmilostivă Stăpână, dătătoare de 
minte și înțelepciune credinciosului tău popor! 


A 

Condacul al 11-lea 

Cântare de mulțumire aducem inaintea 
preacinstitului tău chip, Preanevinovată, pentru 
milostivirea ta cea de negrăit și ne rugăm: O, cea 
plină de har, îngrădește mintea și inima noastră de 
învăţăturile cele dăunătoare, de necredinţă și de 
credințele cele deșarte; păzește țara noastră de 
orice încercare pierzătoare a vrăjmașilor credinței 
care s-au ridicat în patria noastră și ne 
învrednicește cu inimă curată a slăvi pe Ziditorul 
nostru, cântându-l: Aliluia! 


Icosul al 11-lea 

Ca pe o făclie primitoare de lumină vedem 
icoana ta, Maica Domnului, care prin strălucirea 
minunilor luminează pământul nostru, căăuzindu- 
ne pe calea mântuirii, și inimile noastre le 
înflăcărează spre dragostea cea către tine, 
Preacurată Maica Domnului. Noi însă cunoscând 
puterea harului tău, cu cântări de bucurie te 
preaslăvim pe tine așa: 

Bucură-te, ceea ce pe Solomon în înțelepciune 
l-ai întrecut; 

Bucură-te, căci tainele cele ascunse ale lui 
Dumnezeu credincioşilor le-ai descoperit; 

Bucură-te, neințelepciunii dragoste de 
înțelepciune arătare; 

Bucură-te, fulger de suflete luminătoare; 

Bucură-te, înțelepciunii deșarte a veacului 
acestuia defăimare; 

Bucură-te, că celor orbiţi de ea pe calea cea 
dreaptă le ești povăţuitoare; 

Bucură-te, că celor ce se roagă dinadins le ești 
minţii înnoire; 

Bucură-te, ceea ce ne pui în inimă gânduri bune 
la ceas de nedumerire; 

Bucură-te, înțelepciunii și bunătății lui 
Dumnezeu descoperire; 

Bucură-te, lumii de sus împodobire; 

Bucură-te, ceea ce nouă minunata ta icoană ca 
peun dar ceresc ne-ai arătat; 

Bucură-te, izvor de bucurii neîncetat; 

Bucură-te, Atotmilostivă stăpână, dătătoare de 
minte și înțelepciune credinciosului tău popor! 


Condacul al 12-lea 

O, Preabună, cere pentru noi de la Fiul tău și 
Dumnezeu harul cel dumnezeiesc și dă-ne nouă 
mână de ajutor ca să nu pierim fără pocăință, 
acoperă-ne pe noi cu dragostea ta, curățește 
mintea noastră de cugete păcătoase, luminează 
ochii inimii noastre spre a vedea calea mântuirii și 
ne învrednicește ca și în viața aceasta, și în 
Împărăţia Cerurilor, să cântăm. Făcătorului și 
Ziditorului nostru: Aliluia! 


Icosul al 12-lea 
"Cântăm minunile care se fac la sfânta ta 
icoană, Stăpână, te lăudăm, te slăvim și te fericim 
pe tine, ceea ce ești cu adevărat mai cinstită decât 
Heruvimii și mai mărită, fără de asemănare, decât 
Serafimii. Caută din cer, Născătoare de Dumnezeu, 
spre noi, cei ce stăm înaintea sfintei tale icoane, și 

ne trimite harul tău, izbăvește-ne din toate nevoile 
și de ispitele vrăjmașului pe noi, cei ce-ţi cântăm și 
te preaslăvim ca pe o Apărătoare și Păzitoare a 
noastră; 

Bucură-te, căci cu rugăciunile tale ești la toată 
lumea mântuire; 

Bucură-te, că în veacul acesta plin de jale ești a 
noastră mângâiere; 

Bucură-te, Maica Luminii, ceea ce pe toți cu 
lumina curăției tale îi luminezi; 

Bucură-te, ceea ce tainele voii lui Dumnezeu ne 
deschizi; 

Bucură-te, că țara Rusiei moștenire ţi-ai aflat; 

Bucură-te, căci prin arătarea icoanelor tale 
făcătoare de minuni pământul Rusiei I-ai 
binecuvântat; 

Bucură-te, că minunile de la sfintele tale icoane 
către lumina Adevărului ne călăuzesc; 

Bucură-te, că nevăzut din icoana ta razele 
harului ne'strălucesc: 

Bucură-te, bucuria harului în inimile iubitoare 
de Dumnezeu revărsată; 

Bucură-te, ușa milostivirii dumnezeiești, care 
prin purtarea ta de grijă este deschis arătată; 

Bucură-te, că în dobândirea darurilor Duhului 
Sfânt ești nouă ajutătoare, una Curată și între femei 
binecuvântată; 

Bucură-te, Atotmilostivă Stăpână, dătătoare de 
minte și înțelepciune credinciosului tău popor! 


Condacul al 13-lea 

O, întru tot lăudată Maica Luminii cea pururea 
fiitoare și înțelepciunea Tatălui! Tu, ceea ce ești 
lumină celor întristați, sporitoare minții și bucurie 
inimilor noastre, ascultă și primește de la noi, 
păcătoşii, această rugăciune, fă-ne mai înţelepţi și 
învață-ne cum să cântăm înaintea icoanei tale 
numite “Sporitoarea minții”. Nu înceta a te ruga 
pentru noi, nevredinicii robii ăi, care te preamărim și 
cântăm Fiului și Dumnezeului nostru: Aliluia! (de 
treiori) 

„Apoi Icosul 1: “Îngerul cel mai întâistătător „.. și 
Condacul 1:"Celei alese dintre toate neamurile ...". 

Rugăciune către Preasfânta 
Născătoare de Dumnezeu 


Preacurată “Născătoare de Dumnezeu, 
Casă zidită de Însăși Înţelepciunea cea 
dumnezeiască, dătătoare de daruri 
duhovnicești, ceea ce îhalți mintea noastră din 
lume la cele mai presus de lume și pe toți la 
cunoștința adevărului aduci, primește 
rugăciunea și cântarea noastră, a nevrednicilor 
robilor tăi, care cu credință și umilință ne 
închinăm Înaintea Preacinstitei icoanei tale. 
Roagă pe Fiul tău și Dumnezeul nostru să 
dăruiască stăpânirii noastre înțelepciune și 
putere, judecătorilor dreptate și nepărtinire, 
păstorilor înțelepciune duhovnicească, râvnă și 
veghere pentru sufletele noastre, învăţătorilor 
smerenie și înțelepciune, copiilor ascultare, iar 
nouă tuturor duhul cunoștinței și al cucerniciei, 
duhul eviaviei și al smereniei, duhul curăţiei șial 

46 


dreptății. 

Și acum, întru tot lăudată și preaiubită 
Maica noastră, dă-ne mai multă înţelepciune, 
împacă și unește pe cei învrăjbiţi și dezbinai și 
pune-le dragostea legătură neintreruptă. Pe toţi 
cei rătăciți întoarce-i de la neînțelegere la 
lumina cea adevărată a lui Hristos, povățuiește- 
i și-i învaţă frica de Dumnezeu, înfrânarea și 
sârguința. Celor ce cer dăruiește-le cuvânt de 
înţelepciune și cunoștințe folositoare de suflet, 
luminează-ne pe noi cu lumina bucuriei celei 
veșnice, ceea ce ești mai cinstită decât 
Heruvimii și mai mărită, fără asemănare, decât 
Serafimii. 

Noi, însă, văzând minunatele fapte și 
înțelepciunea cea mai presus de toată 
înțelepciunea a lui Dumnezeu în lume și în viața 
noastră, să ne înstrăinăm din lumea cea 
deșartă și de alte griji lumești și să ne înălțăm 
inimile și minţile noastre la cer, ca prin apărarea 

ta și ajutorul tău să aducem laudă, slavă, 
mulțumire și închinăciune pentru toate lui 
Dumnezeu Celui în Treime slăvit și Făcătorului 
a toate, acum și pururea și în vecii vecilor. Amin. 


Troparul - glasul al 4-lea 
Preaslăvită Maica lui Hristos, Dumnezeul 
nostru, Dătătorul bunătăţilor, păzește cu mila ta 
toată lumea, dăruiește-ne nouă, robilor tăi, 
înțelepciune și pricepere, luminează cu lumina 
Fiului tău sufletele noastre, ceea ce ești singura 
Atotlăudată și de Heruvimi și Serafimi slăvită. 


Condacul- glasul al 2-lea 

Ceea ce cu mintea lui Hristos ne luminezi 
pe noi, te lăudăm pe tine, Maică Preacurată a 
Domnului, Maica. Înţelepciunii, a _Țiitorului 
întregii făpturi, Frumusețea lumii văzute și 
nevăzute, ceea ce cu razele Vieţii pe noi ne 
luminezi. 

E] 





In Rusia cea de până la revoluția comu- 
nistă, tot mai mulți părinți, observând la 
copii lor slabul intelect sau dificultatea 
în asimilarea inițială a cunoștințelor re- 





ligioase și a ştiinţei de carte, s-au adres: 
cu rugăminte câtre Născătoarea de Dum- 
nezeu să le sporească înțelegerea. Şi 
mamele iubitoare se roagă inaintea icoa- 
nei "Sporitoarea minții pentru luminarea 
minţii copiilor lor. 

